“માણસ ગમે તેટલો માલદાર અને સંતતિવાન કેમ ન થઇ જાય. પરંતુ તે પોતાના સગાવહાલાથી બેનિયાઝ (જેની જરૂરત નથી) નથી બની શકતો. જરૂરી છે કે તેમની સાથે નેક વર્તાવ રાખે તેમનું માન જાળવે, હાથો અને જીભથી તેમનું રક્ષણ કરે. કારણકે આજ સગાવહાલા તેના સૌથી મોટા રક્ષક છે…… મુસીબતોમાં આ લોકો જ કામ આવે છે. અને જે તેમનાથી પોતાનો હાથ પાછો ખેંચી લેશે તો (જરુરતના સમયે) ઘણા બધા હાથો તેનાથી દૂર થઇ જશે. આના લીધે દરેક માણસે પોતાના સગાવહાલા સાથે નિર્મળ ભાવથી સંબંધ રાખવો જોઇએ અને અલ્લાહની ખાતર જે તેમના ઉપર ખર્ચ કરશે અલ્લાહ તેને આખેરતમાં ઘણો વધારે બદલો આપશે. સાચા લોકો અને વફાદાર દોસ્ત પૈસા કરતા વધુ અગત્યના છે. જુઓ કોઇ વસ્તુ તમને તમારા સગાવહાલાથી દૂર ન કરી દે.